b'\n_START_ARTICLE_\nLuka Omladi\xc4\x8d\n_START_SECTION_\n\xc5\xbdivljenje\n_START_PARAGRAPH_\nLuka Omladi\xc4\x8d je univerzitetni diplomirani filozof in doktor filozofije na Filozofski fakulteti Univerze v Ljubljani, kjer dela tudi kot asistent na filozofskem oddelku. V Sloveniji je dobro poznan tudi kot okoljski analitik. Aktivno sodeluje pri raznih okoljevarstvenih dru\xc5\xa1tvih kot so Greenpeace Slovenija. Svoje znanje, mnenja in mi\xc5\xa1ljenja deli z javnostjo v raznih intervjujih, \xc4\x8dlankih in oddajah.Podro\xc4\x8dja njegovih raziskovanj so politi\xc4\x8dna filozofija, filozofija zgodovine, okoljska in bioetika ter epistemologija.\n_START_SECTION_\n\xc5\xa0tudentska leta\n_START_PARAGRAPH_\nOd leta 1992 do 1998 je \xc5\xa1tudiral na Filozofski fakulteti v Ljubljani. Njegovo diplomsko delo je bilo Ekolo\xc5\xa1ka filozofija in epistemolo\xc5\xa1ka zmeda nove dobe. Nagrajeno je bilo s fakultetno Pre\xc5\xa1ernovo nagrado. Opravljal je tudi podiplomski \xc5\xa1tudij in sicer pod mentorstvom Mirana Bo\xc5\xbeovi\xc4\x8da, Mladena Dolarja, Jelice \xc5\xa0umi\xc4\x8d Riha in Slavoja \xc5\xbdi\xc5\xbeka._NEWLINE_Med letoma 1999 in 2001 je bil mladi raziskovalec, od leta 2002 asistent predmeta socialna filozofija in filozofija zgodovine na Oddelku za filozofijo. Od leta 2005 do 2008 je bil \xc4\x8dlan Filozofske raziskave in od 2008 do 2011 je delal na Raziskovanem projektu Novo poro\xc4\x8dilo o stanju vednosti v najrazvitej\xc5\xa1ih dru\xc5\xbebah. Od leta 2005 pi\xc5\xa1e tudi blog kjer ve\xc4\x8dinoma pi\xc5\xa1e o okoljevarstvenih problemih in o trajnostnem razvoju na\xc5\xa1e dr\xc5\xbeave.\n_START_SECTION_\nKnji\xc5\xbena dela\n_START_PARAGRAPH_\nR. Filmer, Patriarcha, Krtina 2008 (Spremna \xc5\xa1tudija)_NEWLINE_J. A. Brillat-Savarin, Fiziologija Okusa, Krtina 2005 (Spremna \xc5\xa1tudija)_NEWLINE_Luc Ferry, Novi ekolo\xc5\xa1ki red, Krtina 1998 (Spremna \xc5\xa1tudija)\n_START_SECTION_\nUredni\xc5\xa1tvo in strokovna dela\n_START_PARAGRAPH_\n\xc4\x8clan uredni\xc5\xa1tva Kvarkadabra_NEWLINE_\xc4\x8clan uredni\xc5\xa1tva Zalo\xc5\xbebe Krtina_NEWLINE_1998-2001 urednik za filozofijo revije Kolaps_NEWLINE_Predsednik Slovenskega filozofskega dru\xc5\xa1tva (2008)_NEWLINE_2006 \xe2\x80\x93 \xc4\x8dlan uredni\xc5\xa1tva revije Proteus_NEWLINE_2006 \xe2\x80\x93 \xc4\x8clan uredni\xc5\xa1tva spletne revije Krta\xc4\x8da\n_START_SECTION_\nUrednik knjig\n_START_PARAGRAPH_\nStrokovni svetovalec  Programa Stranke mladih Slovenije (2004)_NEWLINE_Zakaj je nebo modro, Krtina 2004_NEWLINE_J. A. Brillat-Savarin, Fiziologija Okusa, Krtina 2005_NEWLINE_S. Dolenc, Kratke zgodbe o skoraj vsem, Kvarkadabra 2008_NEWLINE_R. Filmer, Patriarcha, Krtina 2008\n_START_SECTION_\nZanimivosti\n_START_PARAGRAPH_\nDr. Luka Omladi\xc4\x8d je sodeloval tudi na 18. Festival dokumentarnega filma 2016._NEWLINE_Sa\xc5\xa1o Dolenc je leta 2011 o njem zapisal,\xc2\xa0:\xc2\xa0\xc2\xbb Eden pomembnej\xc5\xa1ih okoljskih analitikov, sposoben treznega in pragmati\xc4\x8dnega, a \xc5\xa1e vedno \xe2\x80\x98zelenega\xe2\x80\x99 pogleda na vpra\xc5\xa1anja.\xe2\x80\x9d Sam trdi, da je absurdno domnevati, da lahko rast produkcije ob omejenih naravnih virih traja v nedogled.'